CELEX: 62007CA0298
Language: lv
Date: 2008-10-16 00:00:00
Title: Lieta C-298/07: Tiesas (ceturtā palāta) 2008. gada 16. oktobra spriedums ( Bundesgerichtshof (Vācija) lūgums sniegt prejudiciālu nolēmumu) — Bundesverband der Verbraucherzentralen und Verbraucherverbände — Verbraucherzentrale Bundesverband eV / deutsche internet versicherung AG (Direktīva 2000/31/EK — 5. panta 1. punkta c) apakšpunkts — Elektroniskā tirdzniecība — Persona, kas sniedz pakalpojumus, izmantojot internetu — Elektroniskais pasts)

6.12.2008   
            
            
               LV
            
            
               Eiropas Savienības Oficiālais Vēstnesis
            
            
               C 313/7
            
         Tiesas (ceturtā palāta) 2008. gada 16. oktobra spriedums (Bundesgerichtshof (Vācija) lūgums sniegt prejudiciālu nolēmumu) — Bundesverband der Verbraucherzentralen und Verbraucherverbände — Verbraucherzentrale Bundesverband eV/deutsche internet versicherung AG
   
   (Lieta C-298/07) (1)
   
   (Direktīva 2000/31/EK - 5. panta 1. punkta c) apakšpunkts - Elektroniskā tirdzniecība - Persona, kas sniedz pakalpojumus, izmantojot internetu - Elektroniskais pasts)
   (2008/C 313/11)
   Tiesvedības valoda — vācu
   Iesniedzējtiesa
   Bundesgerichtshof
   Lietas dalībnieki pamata procesā
   
      Prasītāja: Bundesverband der Verbraucherzentralen und Verbraucherverbände — Verbraucherzentrale Bundesverband eV
   
   
      Atbildētāja: deutsche internet versicherung AG
   
   Priekšmets
   Lūgums sniegt prejudiciālu nolēmumu — Bundesgerichtshof — Eiropas Parlamenta un Padomes 2000. gada 8. jūnija Direktīvas 2000/31/EK par dažiem informācijas sabiedrības pakalpojumu tiesiskiem aspektiem, jo īpaši elektronisko tirdzniecību, iekšējā tirgū (“Direktīva par elektronisko tirdzniecību”) (OV L 178, 1. lpp.) 5. panta 1. punkta c) apakšpunkta interpretācija — Pakalpojumu sniedzējs, kas piedāvā pakalpojumus tikai ar interneta starpniecību, kas savā mājas lapā norāda tikai elektroniskā pasta adresi un kas piedāvā pakalpojumu saņēmējiem veidni, kur uzdot jautājumus rakstveidā — Jautājums par to, vai šim pakalpojumu sniedzējam ir jānorāda arī tālruņa numurs
   Rezolutīvā daļa:
   Eiropas Parlamenta un Padomes 2000. gada 8. jūnija Direktīvas 2000/31/EK par dažiem informācijas sabiedrības pakalpojumu tiesiskiem aspektiem, jo īpaši elektronisko tirdzniecību, iekšējā tirgū (“Direktīva par elektronisko tirdzniecību”) 5. panta 1. punkta c) apakšpunkts ir interpretējams tādējādi, ka pakalpojumu sniedzējam pirms līguma noslēgšanas ar pakalpojumu saņēmējiem papildus savai elektroniskā pasta adresei ir jāsniedz cita informācija, kas nodrošina ātru sazināšanos tiešā un efektīvā veidā. Šai informācijai obligāti nevajag būt tālruņa numuram. Tā var būt elektroniskā pieprasījuma veidne, kuru izmantojot pakalpojuma saņēmēji internetā var vērsties pie pakalpojumu sniedzēja un uz kuru pakalpojumu sniedzējs atbild, izmantojot elektronisko pastu, izņemot gadījumus, kad pakalpojuma saņēmējs, kuram pēc sazināšanās elektroniskā veidā ar pakalpojumu sniedzēju nav pieejas elektroniskajam tīklam, lūdz pakalpojumu sniedzējam izmantot citu sazināšanās veidu, kas nenotiek elektroniskā veidā.
   
      (1)  OV C 223, 22.9.2007.